SalMar

SalMar ASA () er et norsk sjømatselskap etablert på Frøya på Trøndelagskysten i 1991 av Gustav Witzøe. Selskapet driver med oppdrett og videreforedling av atlantisk laks. I 2016 omsatte SalMar for over 9 milliarder kroner og hadde rundt 1 350 ansatte. SalMar kontrollerer 81 konsesjoner for oppdrett av laks i Norge, og eier i tillegg Storbritannias nest største oppdrettsanlegg Scottish Sea Farms gjennom sin halvpart i Norskott Havbruk.

Selskapet foredler mye av sin egen fiskeproduksjon på et eget produksjonsanlegg på Nordskag på Frøya. I 2011 ble det satt i gang full drift i de nye produksjonslokalene, InnovaMar, som selskapet har investert 420 millioner kroner i.

Selskapet kontrolleres direkte og indirekte av Witzøe selv. I 2006 tok han inn nye eiere, deriblant Øystein Stray Spetalen, Storebrand, ODIN-fondene, KLP og SpareBank 1 Midt-Norge. Selskapet ble børsnotert 8. mai 2007. Spetalen solgte seg ut av selskapet høsten 2007. I 2009 kjøpte Folketrygdfondet seg inn i selskapet og er per september 2017 nest største aksjonær.

Som humanitær hjelp i forbindelse med Russlands invasjon av Ukraina 2022, donerte SalMar 20 tonn laks til Ukraina.

Referanser

Eksterne lenker 
 

Norske næringsmiddelprodusenter
Fiskeoppdrett
Norske sjømatselskaper
Næringsliv i Frøya
Selskaper notert på Oslo Børs
Selskaper etablert i 1991